Liste over mest sette YouTube-videoer

YouTube er et amerikansk video-delings nettsted med hovedkontor i San Bruno, California. Siden etableringen i 2005, har nettstedet inneholdt en "mest sett"-seksjon, som inneholder en oversikt over de mest sette videoene på nettstedet. Selv om de mest sette videoene i utgangspunktet var virale videoer, som for eksempel Evolution of Dance og Charlie Bit My Finger, har de mest sette videoene i økende grad blitt knyttet til musikkvideoer. Siden Lady Gagas "Bad Romance" har hver video som har nådd toppen av "mest sett på YouTube"-listen vært musikkvideoer. Selv om de mest sette videoene ikke lenger er oppført på siden, er det å nå toppen av denne listen fortsatt betraktet som en enorm prestasjon.

Innen 21. juni 2015, hadde bare to videoer, "Gangnam Style" og "Baby", passert én milliard visninger. Men tre og en halv måned senere, den 7. oktober, hadde ti videoer nådd det. Fra mai 2018 hadde alle videoene på listen oversteget én milliard visninger, der 22 av dem hadde over to milliarder visninger, seks videoer oversteg tre milliarder og én hadde oversteget fem milliarder visninger. "Despacito" ble den første videoen til å nå tre milliarder visninger den 4. august 2017, etterfulgt av "See You Again" den 6. august 2017 og deretter den 25. november 2017 oversteg "Gangnam Style" tre milliarder visninger. "Shape of You" var den fjerde videoen som nådde tre milliarder visninger, den 7. januar 2018, da den hadde vært ute i 343 dager. 31. mars 2018 ble "Uptown Funk" den femte videoen til å nå tre milliarder visninger, etterfulgt av "Masha and the Bear: Recipe for Disaster" den 27. april 2018. "Despacito" ble også den første videoen til å nå fire milliarder visninger den 11. oktober 2017, og deretter den 5. april 2018, ble den den første videoen til å nå fem milliarder visninger.

Fra og med mai 2018 er de fem raskeste videoene til å nå én milliard  visninger "Hello" (87 dager), "Despacito" (96 dager), "Shape of You" (97 dager), "Mi Gente" (103 dager) og "Échame la Culpa" (111 dager).

De fem raskeste videoene til å nå to milliarder visninger er "Despacito" (154 dager), "Shape of You" (187 dager), "Chantaje" (379 dager), "Sorry" (394 dager) og "See You Again" (515 dager).

27. Marts 2020 har både Justin Bieber og Taylor Swift fem videoer med over en milliard visninger, mens Katy Perry har fire. Calvin Harris, Shakira, Ariana Grande, Bruno Mars, Nicky Jam, Adele, The Chainsmokers, Ed Sheeran og Maluma har tre hver, og Fifth Harmony, Psy, Ellie Goulding, The Weeknd, Eminem, J Balvin, Ricky Martin, kanalen "Get Movies", Sia, Luis Fonsi og Enrique Iglesias har to hver. Swift, Perry og Sheeran er de eneste artistene som har to videoer som overstiger to milliarder visninger.

Topp videoer 
Følgende tabell viser de 100 mest sette videoene på YouTube, med hver total avrundet til nærmeste 10 millioner visninger, så vel som skaper og dato for publikasjonen til YouTube.

Etter utgivelsesår 
Følgende tabell viser de topp fem mest sette YouTube-videoene hvert år, med hver total avrundet til nærmeste ti millioner visninger, samt opplasting og dato for publikasjon til YouTube.

Fra og med mai 2018 har Katy Perry flest opptredener på listen, fire, mens Adele og Bruno Mars har tre. Bare Linkin Park (2007), og Gummibär/icanrockyourworld (2007) har to videoer i topp fem på ett år, med både den engelske og franske versjonen av Gummibärs The Gummy Bear Song i topp fem i 2007. Bare tre videoer på listen er ikke musikkvideoer.

Historisk mest sette videoer 
Følgende tabell viser de siste 15 videoene til å bli Youtubes mest sette video, fra oktober 2005 til i dag.

*Det omtrentlige antall visninger hver video hadde da den ble Youtubes mest sette video.

Noter

Referanser 

YouTube